b'\n_START_ARTICLE_\n\xc5\xa0tefan Vidic\n_START_SECTION_\n\xc5\xbdivljenje in delo\n_START_PARAGRAPH_\nVidic je v letih 1811\xe2\x80\x931818 obiskoval gimnazijo in filozofijo Ljubljani, nato je bil od 1818-1821 adjunkt in suplent na ljubljanski gimnaziji, profesor slovnice v Karlovcu (1821-1822), namestnik prefekta v Rzeszowu na Poljskem (1822-1834), v letih 1834\xe2\x80\x931842 je u\xc4\x8dil in bil po 1839 prefekt na gimnaziji v Kopru, 1842\xe2\x80\x931849 pa prefekt in zadnje leto direktor na tr\xc5\xbea\xc5\xa1ki gimnaziji, od 1849\xe2\x80\x931860 pa je vodil gimnazijo na Reki, kjer je organiziral pouk v skladu z novim sistemom, za kar je prejel strokovna priznanja in pohvale. Ko je bil 1860 zaradi bolezni upokojen, se je preselil v Gorico kjer je naslednje leto umrl.'